कौशल के दम पर प्रतिभाएं कहीं से भी चमक उठती हैं
विद्यार्थियों को उचित समय पर सही मार्ग दर्शन मिल जाए तो वह अपनी प्रतिभा से आगे निकल सकता है। कमजोर बच्चों को सुधारने के साथ आगे बढ़ाने का काम माता-पिता का होता है। प्रतिभाओं का कोई स्थान नियत नहीं होता है वह अपने कौशल के दम पर कही से भी चमक उठती हंै। प्रतिभाओं का सम्मान करना अपने आप में सौभाग्य की बात है। उक्त उद्बोधन सिर्वी समाज के धर्मगुरू दीवान माधवसिंहजी ने कुक्षी में आईजी धाम में आयोजित बच्चों के कॅरियर मार्गदर्शन व प्रतिभा सम्मान समारोह में कही।
कार्यक्रम में उपस्थित विद्यार्थियों को मार्गदर्शन देते हुए विवेकानंद कॅरियर काउंसलर, बड़वानी काॅलेज के प्रो.डाॅ. मधुसूदन चौबे ने कहा ईश्वर से श्रेष्ठ माता पिता होते हंै। क्योंकि ईश्वर सभी प्राणियों के लिए सुख-दुःख दोनों प्रदान करते हंै। परंतु माता पिता सभी परिस्थितियों में केवल सुख समृद्धि चाहते हंै। अपने लक्ष्य उथले ना रखें यदि ऐसा हो तो कलाम साहब की कल्पना सार्थक नहीं हो सकती। कार्यक्रम में डाॅ. अवनीश पांडे एनसीई आरटी सदस्य इन्दौर, शताब्दी अगल्चा एवं डाॅ. प्रकाश बर्फा बड़वानी ने भी अपने विचार रखे। कार्यक्रम में मंच पर धर्मगुरु सहित अखिल भारतीय सिर्वी महासभा के राष्ट्रीय उपाध्यक्ष डाॅ. आरएस चौहान उज्जैन, प्रदेश अध्यक्ष मनोहरलाल मुकाती, महासचिव भगवान लछेटा, सिर्वी समाज कुक्षी अध्यक्ष गोमाजी सेप्टा, सिर्वी संदेश पत्रिका संपादक महेंद्र राठौड़, प्रदेश संरक्षक कैलाश काग, डाॅ. धन्नालाल बर्फा, सीईओ एमएल काग, युवा परिषद प्रदेश अध्यक्ष हरिहर मोगरे, बड़वानी परगना अध्यक्ष कालुराम लछेटा, मनावर तहसील अध्यक्ष राधेश्याम मुकाती, आईआईटी मुंबई इंजीनियर पीयूष भायल, सकल पंच उपाध्यक्ष बाबूलाल गेहलोत, कोषाध्यक्ष रमेश काग, सहसचिव मंगाजी बर्फा, कोटवाल कैलाश काग, कोठारी बाबूलाल मुलेवा मंचासीन थे। कार्यक्रम की शुरुआत आई माताजी की पूजन आरती के साथ हुई। कार्यक्रम में विभिन्न क्षेत्र में दक्षता प्राप्त करने वाले 48 विद्यार्थियों का धर्मगुरु एवं अतिथियों ने प्रशंसा पत्र व प्रतिक चिन्ह भेंट कर सम्मानित किया। अतिथियों का स्वागत स्थानीय एवं प्रदेश स्तर के प्रतिनिधियों ने किया।
धर्मगुरु की शोभायात्रा में उमड़ा जन सैलाब
धर्मगुरू दीवान साहब माधवसिंहजी के आगमन पर उनका बंधावाॅ अशोक सोलंकी परिवार द्वारा किया गया । शनिवार सुबह 10 बजे स्थानीय आई माता मंदिर में पूजन पश्चात् शोभायात्रा निकली जो सिर्वी मोहल्ला, बड़ी हतई, मेन मार्केट एम जी मार्ग, छोटी हतई, लोणी दरवाजा होते हुए कार्यक्रम स्थल आईजी धाम नई कृषि उपज मण्डी में दोपहर 1 बजे पहुंची। शोभायात्रा में ढोल व डीजे की धुन पर बालक युवा व महिलाओं ने नृत्य किया । सुसज्जित वेशभूषा में गैर नृत्य शोभायात्रा का आकर्षण रहा। धर्मगुरु सुसज्जित रथ में विराजमान होकर श्रृद्धालुओं का अभिवादन स्वीकार कर रहे थे । शोभायात्रा में प्रदेश के विभिन्न स्थानों से समाजजन बड़ी संख्या में शामिल हुए । मंचीय कार्यक्रम का संचालन अध्यापक नरेंद्र सिर्वी, अध्यापिका प्रेमलता सोलंकी, राजु भायल, पिंकी सिद्ध ने किया। आभार तहसील महासचिव विक्रम ने माना।
कुक्षी. शोभायात्रा में ढोल की थाप व डीजे की धुन पर नृत्य करते समाजजन।
अभा सिर्वी समाज के विद्यार्थीयों के मार्गदर्शन व सम्मान समारोह में समाज के धर्मगुरु ने कहा
hin_Deva hin_Deva hin_Deva bho_Deva hin_Deva hin_Deva hin_Deva